
RAPORT DE SPECIALITATE 
privind  stabilirea salariilor de bază pentru personalul din cadrul Serviciului public de administrare a "Centrului  regional  de competențe  și  dezvoltare a furnizorilor în  sectorul  automotive" conform Ordonanței de Urgență a Guvernului Nr. 79/2017 din 8 noiembrie 2017 pentru modificarea și completarea Legii nr. 227/2015 privind Codul fiscal



	Prin Hotărârea Consiliului Local al Municipiului Timișoara nr. 270/28.07.2017 privind stabilirea salariilor funcționarilor publici și personalul contractual din aparatul de specialitate al Primarului Municipiului Timișoara și din serviciile publice subordonate  Consiliului Local al Municipiului Timișoara, începând cu 01.07.2017 au fost stabilite salariile de bază pentru personalul din cadrul Serviciului Public de Administrare a "Centrului  regional  de competențe  și  dezvoltare a furnizorilor în  sectorul  automotive", conform Legii-Cadru Nr. 153/2017 din 28 iunie 2017 privind salarizarea personalului plătit din fonduri publice;

	În conformitate cu prevederile art. 11 din Legea-Cadru Nr. 153/2017 din 28 iunie 2017 privind salarizarea personalului plătit din fonduri publice potrivit cărora:

(1) Pentru funcționarii publici și personalul contractual din cadrul familiei ocupaționale "Administrație" din aparatul propriu al consiliilor județene, primării și consilii locale și din serviciile publice din subordinea acestora, salariile de bază se stabilesc prin hotărâre a consiliului local, a consiliului județean sau a Consiliului General al Municipiului București, după caz, în urma
consultării organizației sindicale reprezentative la nivel de unitate sau, după caz, a reprezentanților salariaților.
 (2) Nomenclatorul funcțiilor necesare desfășurării activităților specifice fiecărei instituții sau autorități a administrației publice locale, precum și ierarhia funcțiilor sunt prevăzute în anexa nr. VIII cap. I lit. A pct. III și cap. II lit. A pct. IV.
 (3) Stabilirea salariilor lunare potrivit alin. (1) se realizează de către ordonatorul de credite, cu respectarea prevederilor art. 25.
 (4) Nivelul veniturilor salariale se stabilește, în condițiile prevăzute la alin. (1) și (3), fără a depăși nivelul indemnizației lunare a funcției de viceprimar sau, după caz, a indemnizației lunare a vicepreședintelui consiliului județean, sau, după caz, a viceprimarului municipiului București, corespunzător nivelului de organizare: comună, oraș, municipiu, sectoarele municipiului București, primăria generală a municipiului București, exclusiv majorările prevăzute la art. 16 alin. (2), cu
încadrarea în cheltuielile de personal aprobate în bugetele de venituri și cheltuieli.
 (5) Angajarea, promovarea, avansarea în gradație a personalului prevăzut la alin. (1) se fac cu respectarea prevederilor prezentei legi, precum și a celorlalte reglementări specifice funcționarilor publici și personalului contractual.

coroborate cu prevederile

ART. 3
 (1) Gestionarea sistemului de salarizare a personalului din instituțiile și autoritățile publice se
asigură de fiecare ordonator de credite.
ART. 7
 În înțelesul prezentei legi, termenii și expresiile de mai jos au următoarea semnificație:
 a) salariul de bază reprezintă suma de bani la care are dreptul lunar personalul plătit din fonduri publice, corespunzător funcției, gradului/treptei profesionale, gradației, vechimii în specialitate, astfel cum este stabilită în anexele nr. I - IX;
ART. 6 - Principiile sistemului de salarizare

	Având în vedere modificările legislative intrate în vigoare începând cu data de 01 ianuarie 2018 în conformitate cu prevederile Ordonanță de Urgență a Guvernului Nr. 79/2017 din 8 noiembrie 2017 pentru modificarea și completarea Legii nr. 227/2015 privind Codul fiscal, care privesc fiscalizarea veniturilor din salarii, astfel:

"- art. 78  	(1) Beneficiarii de venituri din salarii datorează un impozit lunar, final, care se calculează și se reține la sursă de către plătitorii de venituri.
		(2) Impozitul lunar prevăzut la alin. (1) se determină astfel:
		a) la locul unde se află funcția de bază, prin aplicarea cotei de 10% asupra bazei de calcul determinată ca diferență între venitul net din salarii calculat prin deducerea din venitul brut a contribuțiilor sociale obligatorii aferente unei luni, datorate potrivit legii în România...
-  art. 138 	Cotele de contribuții de asigurări sociale sunt următoarele:
 		a) 25% datorată de către persoanele fizice care au calitatea de angajați sau pentru care există obligația  plății contribuției de asigurări sociale, potrivit prezentei legi...
- art. 139	(1) Baza lunară de calcul al contribuției individuale de asigurări sociale, în cazul persoanelor fizice care realizează venituri din salarii sau asimilate salariilor, o reprezintă câștigul brut realizat din salarii și venituri asimilate salariilor... 
- art. 156	Cota de contribuție de asigurări sociale de sănătate
		Cota de contribuție de asigurări sociale de sănătate este de 10% și se datorează de către persoanele fizice care au calitatea de angajați sau pentru care există obligația plății contribuției de asigurări sociale de sănătate, potrivit prezentei legi
- art. 157	(1) Baza lunară de calcul al contribuției de asigurări sociale de sănătate, în cazul persoanelor fizice care realizează venituri din salarii sau asimilate salariilor, în țară și în străinătate, cu respectarea prevederilor legislației europene aplicabile în domeniul securității sociale, precum și a acordurilor privind sistemele de securitate socială la care România este parte, o reprezintă câștigul brut acre include:
	a) veniturile din salarii, în bani și/sau în natură, obținute în baza unui contract individual de muncă, a unui raport de serviciu sau a unui statut special prevăzut de lege..."

	De asemenea, prevederile Art. 7 din Ordonanța de Urgență a Guvernului Nr. 90/2017 din 6 decembrie 2017 privind unele măsuri fiscal-bugetare, modificarea și completarea unor acte normative și prorogarea unor termene, la alin (2) prevede că
 (2) Sumele aferente contribuțiilor de asigurări sociale sau, după caz, contribuțiilor individuale la bugetul de stat, datorate de personalul plătit din fonduri publice, astfel cum sunt stabilite în aplicarea Legii nr. 227/2015 privind Codul fiscal, cu modificările și completările ulterioare, sunt avute în vedere la stabilirea majorărilor salariale ce se acordă în anul 2018 personalului plătit din fonduri publice.

	În contextul transferării contribuțiilor sociale de la angajator la angajat, pentru păstrarea aceluiași nivel al salariului net avut în luna decembrie 2017 de personalul contractual din cadrul Serviciului Public de Administrare a "Centrului  regional  de competențe  și  dezvoltare a furnizorilor în sectorul  automotive", începând cu 01 ianuarie 2018, în contextul modificărilor legislative enunțate mai sus, propunem majorarea salariilor brute la un nivel ce acoperă contribuțiile sociale ce până la 31.12.2017 au fost în sarcina angajatorului, în conformitate cu dispozițiile OUG 79/08.11.2017 pentru modificarea și completarea Legii nr. 227/2015 privind Codul Fiscal și art. 11 din Legea-Cadru Nr. 153/2017 din 28 iunie 2017 privind salarizarea personalului plătit din fonduri publice

